A BIZOTTSÁG 1128/2008/EK RENDELETE
(2008. november 14.)
a 40/2008/EK tanácsi rendeletnek az Atlanti-óceán északi részén jogellenes, nem bejelentett és szabályozatlan halászatot folytató hajók jegyzéke tekintetében történő módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a bizonyos halállományokra és halállománycsoportokra vonatkozó, halfogási korlátozások hatálya alá tartozó vizeken tartózkodó közösségi hajókon és a közösségi vizeken alkalmazandó halászati lehetőségeknek és kapcsolódó feltételeknek a 2008. évre történő meghatározásáról szóló, 2008. január 16-i 40/2008/EK tanácsi rendeletre (1) és különösen annak XIII. melléklete 4. pontjára,
mivel:
(1)
Az Európai Közösség 1981 óta szerződő fele az északkelet-atlanti halászatban folytatandó jövőbeni többoldalú halászati együttműködésről szóló egyezménynek (2). A 40/2008/EK rendelet megállapítja az ezzel összefüggésben hozott intézkedések végrehajtására vonatkozó közösségi rendelkezéseket, beleértve az Északkelet-atlanti Halászati Bizottság (NEAFC) és az Észak-atlanti Halászati Szervezet (NAFO) szerint bizonyítottan jogellenes, nem bejelentett és szabályozatlan halászatot folytató hajóknak a XIII. melléklet függelékében megállapított jegyzékét (IUU-jegyzék).
(2)
2008 júliusában a NEAFC ajánlást tett a jogellenes hajók jegyzékének módosítására. Ezt az ajánlást végre kell hajtani a közösségi jogban.
(3)
Ezért a 40/2008/EK rendeletet ennek megfelelően módosítani kell,
ELFOGADTA EZT A RENDELETET:
1. cikk
A 40/2008/EK rendelet XIII. mellékletének függeléke helyébe az e rendelet mellékletében szereplő szöveg lép.
2. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2008. november 14-én.